|  |  |
| --- | --- |
|  | **Այս էջում կա կորեերեն տեքստ։** Առանց արևելաասիական լեզուների գրերի օժանդակ ծրագրի՝ դուք կարող եք կորեերեն պայմանանշանների փոխարեն տեսնել հարցականներ կամ այլ նշաններ։ |

**Լի Րու Մա** (հանգըլ՝ 이루마, փետրվարի 15, 1978(1978-02-15), Սեուլ, Հարավային Կորեա, հայտնի է որպես **Յիրումա**), հարավկորեական կոմպոզիտոր-դաշնակահար։ Ամենահայտնի ստեղծագործություններն են՝ «River Flows in You» (ալբոմ «First Love» և «Movement On a Theme»), «May Be» (ալբոմ«First Love» և «Missing You») և «Kiss the Rain» (ալբոմ «Missing You»).

Կենսագրություն
--------------

Յիրուման սկսել է նվագել դաշնամուր 5 տարեկանից, իսկ 11 տարեկանում տեղափոխվել է Մեծ Բրիտանիա, որտեղ սովորել է Purcell երաժշտական դպրոցում՝ երաժշտական տաղանդով օժտվածների համար։ 1997 թվականին ընդունվել է Թագավորական քոլեջ, որտեղ սովորել է երաժիշտ Հարիսոն Բերտվիստլի մոտ։ Թագավորական քոլեջում սովորելու ընթացքում Յիրուման թողարկել է իր առաջին «Love Scene» ալբոմը DECCA-ի հովանավորությամբ։

2001 թվականին թողարկել է իր երկրորդ ալբոմը, «First Love»: Ամենահայտնի ստեղծագործությունն է, «River Flows in You»:

2002 թվականի հունվարին Յիրուման դարձել է առաջին կորեացի երաժիշտը, ով ելույթ է ունեցել հայտնի երաժշտական՝ MIDEM փառատոնին, Կաննա, Ֆրանսիա։ Սկզբում նրա ալբոմները թողարկվել են Եվրոպայում և Ասիայում, բայց հիմա նրա բոլոր ստեղծագործությունները հասանելի են օնլայն iTunes-ի, Ամազոնի և այլ ծրագրերի միջոցով։ Նրա ստեղծագործությունները զբաղեցնում են առաջատար տեղեր Կորեայում, իսկ հենց ինքը հեղինակը համարվում է մեր ժամանակների ամենախոստումնալից երաժիշտներից մեկը։

2004 թվականին Յիրուման դեբյուտ է անում ճապոնական բեմում հեռուստատեսության սերիալների ուղեկցությամբ Ֆուդձի հեռուստաալիք «Tokyowankei»: Ժողովածուները «best of» թողարկվել են Universal Music Japan ստուդիայի օգնությամբ հոկտեմբերին, այդ ժամանակ էլ անցկացվեցին կոմպոզիտորի ելույթները հայտնի Tokyo Orchard Hall-ում և Kawaguchi Lilia Hall-ում։ Այդ ելույթները դարձրեցին նրան կորեացի հայտնի արտիստներից մեկը Ճապոնիայում։

Կոմպոզիտորի երրորդ ալբոմը՝ «From the yellow room» թողարկվել է 2003 թվականին, մինչ թողարկումը նախնական պատվերները կազմել են 30 000։ 2004 թվականին «Nocturnal lights… they scatter» ալբոմն առաջնաելույթ է կատարել կորեական հիթ-շարքերի առաջին հորիզոնականներում։ 2004 թվականի ձմռանը Յիրուման տարին հաջողությամբ ավարտում է համերգային շրջագայությամբ 2004 Drama Concert, բաղկացած 23 համերգներից Կորեայի տարբեր քաղաքներում։

2005 թվականի ապրիլին Յիրուման ձայնագրում է «Destiny of Love» ալբոմը, որը ընդգրկում էր «Tokyowankei» թեմաները և նոր ստեղծագործություններ։ Նույն թվականին ձայնագրվում է «Poemusic» ալբոմը։

Կորեացիների սերը Յիրուման վաստակել է ստեղծելով երաժշտական թեմաներ հայտնի հեռուստասերիալների համար, դրանց թվում են՝ «Ձմեռային սանատան» և նրա շարունակությունը՝ «Գարնանային վալսը»։ 2006 թվականին երաժիշտը դառնում է գովազդային դեմքը Korea Telecom’s KT icom G-cube-ում և Yamaha Korea-ում։ Նույն թվականին նա հրաժարվում է բրիտանական քաղաքացիությունից, որպեսզի հնարավորություն ունենա ծառայել Կորեայի Զինված ուժերում։

2008 թվականին ծառայությունը վերջացնելուց հետո երաժիշտը վերսկսեց իր համերգները, բայց 2010 թվականի սեպտեմբերին դադարեցրեց պայմանագիրը ձայնագրման կազմակերպության՝ Stomp Music հետ և ստորագրեց պայմանագիր Sony Music Entertainment Korea-ի հետ։ Stomp Music դատի է տվել երաժշտին և դատավարությունները նրա ստեղծագործությունների իրավունքների համար շարունակվել են մինչև 2011 թվականի վերջերը։

Անձնական կյանք
--------------

2007 թվականի մայիսի 27-ին կայացել է կոմպոզիտորի և Սոն Հե Իմի հարսանիքը, նույն տարվա հոկտեմբերի 7-ին ծնվել է նրա աղջիկը՝ Լոաննան։

### Դիսկոգրաֆիա

* *Love Scene* (16.05.2001)
* *First Love* (1.12.2001)
* Doggy Poo’s (2002 / 23.03.2004)
* Oasis & Yiruma (20.06.2002)
* *From the Yellow Room* (2003)
* *Nocturnal Lights… They Scatter* (5.08.2004)
* Piano Museum (2004)
* *Destiny of Love* (19.04.2005)
* *Poemusic* (29.08.2005)
* *H.I.S. Monologue* (1.11.2006)
* *P.N.O.N.I.* (21.08.2008)
* Missing You (01.01.2009)
* Movement On A Theme (01.01.2009)
* Movement On A Theme (2nd Movement) (13.10.2009)
* Yiruma — The Best Reminiscent 10th Anniversary (2011)
* *Stay in Memory* (24.05.2012)
* *Healing Piano* (6.11.2013)
* *Blind Film* (17.08.2013)
* *Atmosfera* (1.07.2014)

Ծանոթագրություններ
------------------

Աղբյուրներ
----------

* Կոմպոզիտորի կյանքի մասին պատմող կայք
* Էջը itunes-ում

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք · MySpace |
|  |
| Ֆոտո, վիդեո և աուդիո | Apple Music · Ինստագրամ · Last.fm · Spotify · Յանդեքս երաժշտություն · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · MusicBrainz |
|  |
| 

|  Չափորոշչային վերահսկողություն |
| --- |
|  |
| GND: 140891277 · ISNI: 0000 0003 5568 1731 · LCCN: no2007120493 · NKC: jx20131121007 · NLP: A38552000 · VIAF: 2348145857084322921774, 58869841 · WorldCat VIAF: 2348145857084322921774, 58869841 |

 |

 |